Document ID: 32012R0190
Publication Date: 2012-03-07

Title and Content:
VYKONÁVACIE NARIADENIE KOMISIE (EÚ) č. 190/2012
zo 7. marca 2012
o neposkytnutí pomoci na súkromné skladovanie olivového oleja v rámci postupu zadávania verejnej zákazky vyhlásenej vykonávacím nariadením (EÚ) č. 111/2012
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. d) v spojení s jeho článkom 4,
keďže:
(1)
Vo vykonávacom nariadení Komisie (EÚ) č. 111/2012 z 9. februára 2012, ktorým sa vyhlasuje verejná súťaž na poskytnutie pomoci na súkromné skladovanie olivového oleja (2), sa ustanovujú dve čiastkové lehoty na predkladanie ponúk.
(2)
V súlade s článkom 13 ods. 1 nariadenia Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (3), Komisia na základe ponúk oznámených členskými štátmi, buď stanoví alebo nestanoví maximálnu výšku pomoci.
(3)
Na základe preskúmania ponúk predložených v rámci reakcie na druhú čiastkovú výzvu nie je vhodné poskytnúť akúkoľvek pomoc na súkromné skladovanie olivového oleja počas čiastkovej lehoty na predkladanie ponúk, ktorá sa končí 1. marca 2012.
(4)
S cieľom vyslať trhu rýchly signál a zaistiť účinné riadenie opatrenia by toto nariadenia malo nadobudnúť účinnosť dňom jeho uverejnenia v Úradnom vestníku Európskej únie.
(5)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Na čiastkovú lehotu na predkladanie ponúk, ktorá sa končí 1. marca 2012 v rámci verejnej zákazky vyhlásenej vykonávacím nariadením (EÚ) č. 111/2012, sa neposkytne žiadna pomoc na produkty uvedené v prílohe k uvedenému nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 7. marca 2012

Classification:
Level 1 Topics: 100147
100157
100146
100156
Level 2 Topics: 100191
100185
100246
100197
100255
Level 3 Topics: 4291
239
712
1810
2972
All Topics: 1264
2218
2624
4288
862